ג'ויס קרול אוטס

ג'ויס קרול אוטס (באנגלית: Joyce Carol Oates; נולדה ב- 16 ביוני 1938) היא משוררת, מסאית, תסריטאית, סופרת אמריקאית ופרופסור לספרות ולכתיבה יוצרת

חייה המקצועיים 
אוטס נולדה ב-16 ביוני 1938 בלוקפורט אשר במדינת ניו יורק ונמשכה ליצירת ספרים עוד לפני שלמדה לכתוב, כאשר ציירה סיפורים שהמציאה. כאשר קיבלה, בגיל 14, מכונת כתיבה במתנה, החלה להתאמן בכתיבת רומנים. בשנת 1962, לאחר נישואיה, עברה לדטרויט. העיר העמוסה במתחים חברתיים סיפקה לה את החומרים ליצירותיה המוקדמות. דטרויט, לדבריה, עיצבה אותה לטוב ולרע כאדם וכסופרת. ההצלחה לא אחרה להאיר לה פנים, וכבר בגיל 30 זכתה להכרה כסופרת בולטת וחשובה. במקביל לעבודת ההוראה שלה באקדמיה, המשיכה לפרסם 2-3 ספרים בשנה: רומנים, סיפורים קצרים, שירה, מחזות וכתבים שאינם סיפורת.

ברומנים הרבים שלה עוסקת אוטס באלימות ובאהבה שבחיים בארצות הברית. בדומה לגדולי הסופרים במאה התשע-עשרה, הצליחה לזווג הצלחה מסחרית לאיכות ספרותית גבוהה. על ספרה מלאך האור נאמר, בביקורת בעיתון וושינגטון פוסט, "ג'ויס קרול אוטס עוקבת אחר החלום האמריקני, ומעניקה לספר דרמה מתפתחת ועוצמה של טרגדיה יוונית."

אוטס אומרת, כי הוראה וכתיבה שתיהן עבודות מספקות כל כך, שאינה מרגישה שהיא "עובדת" במובן המקובל של המילה.

פרסים וכיבודים 
 פרופסור של כבוד בתחום מדעי החברה מטעם אוניברסיטת פרינסטון 
 פרס פן-מלמוד על הישגיה בתחום הסיפור הקצר
 שלוש יצירותיה עלו לגמר פרס פוליצר
 פרס פמינה לשנת 2005 בגין ספרה "The Falls"
 המדליה הלאומית למדעי הרוח לשנת 2010
 פרס ירושלים לשנת 2019

ספריה שתורגמו לעברית 

 בלפלר, הוצאת זב"מ, 1985, תרגמה עפרה יוגב
 מלאך האור, הוצאת מעריב, הוצאת מעריב, 1985, תרגמה צילה אלעזר
 נקודת ההיפוך, הוצאת מעריב, הוצאת מעריב, 1987, תרגמה צילה אלעזר
 הם, הוצאת זב"מ, 1986, תרגום א. חן 
 עשו בי כרצונכם, הוצאת זב"מ
 זומבי, הוצאת אור-עם, 1997, תרגמה רותי אסולין
 משפחת מאלבייני, הוצאת אור-עם, 1998, תרגמה יעל שינפלד
 פה גדול והמכוערת, הוצאת ספריית מעריב, 2004, תרגמה יעל ענבר
 עיניים ירוקות מוזרות, הוצאת הקיבוץ המאוחד, 2007, תרגמה נילי לוי
 סקסי, הוצאת הקיבוץ המאוחד, 2008, תרגמה נילי לוי
המפלים,ספרית פועלים, 2004, תרגמה אלינוער ברגר.

ספרים אחרים 

 בלונדי (2000) - עובד לסרט טלוויזיה של CBS בשנת 2001, ולסרט עלילתי שהפיק בראד פיט לשירות נטפליקס בכיכובה של אנה דה ארמס כמרילין מונרו ויעלה במהלך 2022.

קישורים חיצוניים

 
 
 
 
 מתוך המחזה הוכחה אונתולוגית לקיומי
 מתוך המחזה תשליל
 מתוך המחזה הפרקציוניסט

הערות שוליים

זוכי פרס ירושלים
סגל אוניברסיטת פרינסטון
זוכי מדליית מדעי הרוח
זוכי פרס או. הנרי
סופרות אמריקאיות
סופרים אמריקאים
בוגרות אוניברסיטת ויסקונסין–מדיסון
בוגרי אוניברסיטת ויסקונסין–מדיסון
בוגרות אוניברסיטת סירקיוז
בוגרי אוניברסיטת סירקיוז
מחזאיות אמריקאיות
זוכי פרס פמינה
אמריקאיות שנולדו ב-1938
אמריקאים שנולדו ב-1938
זוכי הפרס הספרותי של סנט לואיס